गुर्जर प्रतिनिधिमंडल बातचीत के लिए पहुंचेगा जयपुर  
51 सदस्यीय प्रतिनिधिमंडल रविवार को यहां जयपुर में गृहमंत्री शांति धारीवाल की अध्यक्षता में गठित मंत्रियों की तीन सदस्यीय कमेटी से बातचीत करेगा।
राजस्थान में गुर्जर समेत विशेष पिछड़ा वर्ग को पांच प्रतिशत आरक्षण देने की मांग को लेकर आंदोलन कर रहे गुर्जर नेताओं का 51 सदस्यीय प्रतिनिधिमंडल सरकार से बातचीत करने के लिए पिलुकापुरा से जयपुर के लिए रवाना हो चुका है और जल्दी ही यहां पहुंचेगा।  राजस्थान गुर्जर आरक्षण संघर्ष समिति के प्रवक्ता डाक्टर रूप सिंह ने यह जानकारी देते हुए बताया कि बसंता सरपंच बैंसला के नेतृत्व में 51 सदस्यीय प्रतिनिधिमंडल रविवार को यहां जयपुर में गृहमंत्री शांति धारीवाल की अध्यक्षता में गठित मंत्रियों की तीन सदस्यीय कमेटी से बातचीत करेगा।